sagorsarker/bangla-wikipedia huggingface dataset:
২০২১ বাংলাদেশ প্রিমিয়ার লিগ (ফুটবল)

২০২১ ফুটবল প্রিমিয়ার লিগ বাংলাদেশ ফুটবল ফেডারেশন কর্তৃক আয়োজিত বাংলাদেশী ফুটবলের শীর্ষ স্তরের লিগ বাংলাদেশ ফুটবল প্রিমিয়ার লিগের ত্রয়োদশ মৌসুম ছিল। এই মৌসুমে ১৩টি দল প্রতিদ্বন্দ্বিতা করেছে। ২০২০–২১ মৌসুমের জন্য নির্ধারিত সময়ের প্রায় ১০ মাস পর ২০২১ সালের ১৩ই জানুয়ারি তারিখে এই মৌসুমটি শুরু হয়ে ২০শে সেপ্টেম্বর তারিখে সমাপ্ত হয়েছে।
বসুন্ধরা কিংস এই লিগের বর্তমান চ্যাম্পিয়ন, যারা ২০১৮–১৯ মৌসুমে প্রথমবারের মতো শিরোপা জয়লাভ করেছিল। এই মৌসুমে ৬৫ পয়েন্ট অর্জন করে বসুন্ধরা কিংস টানা দ্বিতীয়বারের মতো শিরোপা জয়লাভ করতে সক্ষম হয়েছে।
কোভিড-১৯ এর বৈশ্বিক মহামারীর দ্রুত বৃদ্ধির কারণে বাংলাদেশ সরকার কর্তৃক দেশব্যাপী লকডাউন প্রদানের ফলে বাংলাদেশ ফুটবল ফেডারেশন রাজধানীর বাইরে ম্যাচ আয়োজন বন্ধ করে দিয়েছিল। বঙ্গবন্ধু জাতীয় স্টেডিয়ামের উপর হতে চাপ কমানোর জন্য ২০তম পর্বে বীর শ্রেষ্ঠ শহীদ সিপাহী মোস্তফা কামাল স্টেডিয়াম এবং ২১তম পর্বে হতে ম্যাচ আয়োজনের জন্য বাংলাদেশ আর্মি স্টেডিয়াম ব্যবহার করা হয়েছে।
আল-রাহমা মসজিদ (লিভারপুল)

আল-রাহমা মসজিদ () হলো একটি মসজিদ যা যুক্তরাজ্যের লিভারপুলের টক্সটেথের হেদারলি স্ট্রিটে অবস্থিত। মসজিদটিতে ২,০০০ থেকে ২,৫০০ জন লোকের স্থান সংকুলান হয়। এটি লিভারপুলের আনুমানিক ২৫,০০০ মুসলিমদের পরিসেবা দিয়ে থাকে।
মসজিদটি ১৯৫৩ সালে আলী হিজ্জাম কর্তৃক প্রতিষ্ঠিত হয়। তখন এটি তার বাড়ির একটি কক্ষে সীমাবদ্ধ ছিল। ১৯৬৫ সালে আল-রাহমা মসজিদের নির্মাণ কাজ শুরু হয় এবং মূল প্রার্থনা কক্ষটি ১৯৭৪ সালের জুলাই মাসে সম্পন্ন হয়। ১৯৭৯ সালে এতে মাদ্রাসা ও ইমামের কক্ষ যুক্ত হয়। বর্তমানে লিভারপুলে মুসলিম জনসংখ্যা বেড়ে ২৫,০০০ এবং এটি বহুবার সম্প্রসারণ করা হয়েছে। শুক্রবারে মসজিদে ২,০০০ থেকে ২,৫০০ লোকের স্থান সংকুলান হয়।
বর্তমান ভবনটি মূলত শহরটির ইয়েমেনী, সিরিয় এবং সোমালি জনগোষ্ঠীর দ্বারা ব্যবহৃত হয়, যারা লিভারপুলের মুসলিম জনসংখ্যার একটি বিশাল অংশ।
সোডিয়াম ফসফেট

সোডিয়াম ফসফেট হল সোডিয়াম আয়ন (Na) এবং ফসফেট আয়ন (PO) দিয়ে তৈরি বিভিন্ন ধরনের লবণ। একাধিক ফসফেট আয়ন যুক্ত হয়ে ডাই-, ট্রাই, টেট্রা- এবং পলিফসফেট আয়ন গঠন করে। অর্থাৎ পুরো একটি ফসফেট পরিবার তৈরি হয়। এই ফসফেট লবণগুলির বেশিরভাগই অনার্দ্র (জল-মুক্ত) এবং সোদক কেলাস উভয় রূপেই পাওয়া যায়। তবে ফসফেট লবণের সোদক কেলাসগুলি অনার্দ্র রূপগুলির চেয়ে বেশি পরিচিত।
খাদ্য প্রক্রিয়াকরণ এবং জল পরিশোধনে সোডিয়াম ফসফেটের ব্যবহার রয়েছে। উদাহরণস্বরূপ বলা যায়, অবদ্রাবক ( emulsifiers) হিসাবে প্রক্রিয়াজাত চীজ তৈরির সময় সোডিয়াম ফসফেট প্রায়শই ব্যবহৃত হয়। এছাড়া খাদ্য পদার্থ ঘন করতে এবং রুটির কারখানায় ফেনা তৈরির কজে এর ব্যবহার দেখা যায়। প্রক্রিয়াজাত খাবারের অম্লতা নিয়ন্ত্রণ (pH) করতেও সোডিয়াম ফসফেট কাজে লাগে।
সোডিয়াম মনো-ফসফেটের সাধারণত তিনটি শ্রেণি দেখা যায়। এগুলি অর্থো-ফসফেট(PO), হাইড্রোজেন ফসফেট(HPO), এবং ডাই-হাইড্রোজেন ফসফেট (HPO) আয়ন থেকে প্রাপ্ত। সর্বাধিক পরিচিত লবণের কয়েকটি নিচের সারণীতে দেখানো হয়েছে।
এই ফসফেটগুলি ছাড়াও, পাইরোফসফেট (যাকে ডাইফসফেটও বলা হয়), ট্রাইফসফেট এবং উচ্চ পলিমারের এর সঙ্গে সোডিয়াম অনেকগুলি দরকারী লবণ তৈরি করে। এই লবণের মধ্যে বাণিজ্যিকভাবে ডাইফসফেট লবণগুলি বেশি জনপ্রিয়।
নঈম সিদ্দিকী

মাওলানা নঈম সিদ্দিকী ()(১৯১৬ - ২৫ সেপ্টেম্বর ২০০২) একজন পাকিস্তানি আলেম, লেখক এবং রাজনীতিবিদ ছিলেন। তিনি জামায়াতে ইসলামীর প্রতিষ্ঠাতা সদস্য এবং আবুল আলা মওদূদী ও আমিন আহসান ইসলাহির ঘনিষ্ঠ সহযোগী ছিলেন।
নঈম সিদ্দিকীর জন্ম ১৯১৬ সালের ৫ জুন ব্রিটিশ ভারতের পাঞ্জাবের চকওয়ালে। তিনি বাড়িতে প্রাথমিক শিক্ষা লাভ করেন এবং তারপর খানপুর সরকারি উচ্চ বিদ্যালয়ে ভর্তি হন। তিনি উলুম-ই-ইসলামিয়া (ইসলামী ধর্মীয় বিজ্ঞান প্রতিষ্ঠান) থেকে মোলভী ফাজিল সম্পন্ন করেন এবং এরপর পাঞ্জাব বিশ্ববিদ্যালয়, লাহোর থেকে আ আরবী ও ফারসি সাহিত্যে "মুন্সী" (স্নাতক) এবং মুন্সী ফাজিল (যা সে সময় মাস্টার্স ডিগ্রীর সমতুল্য ছিল) ডিগ্রী লাভ করেন। নঈম সিদ্দিকী সাইয়েদ আবুল আ'লা মওদুদীসহ জামায়াতে ইসলামীর প্রতিষ্ঠাতা সদস্যদের মধ্যে ছিলেন। যাইহোক, নেতৃত্বের সাথে অমীমাংসিত পার্থক্যের কারণে তিনি ১৯৯৪ সালে জামায়াত ত্যাগ করেন। এবং ১৯৯৪ সালে তাঁর অনুগামীদের সাথে ইসলামী ধর্মীয় ও রাজনৈতিক দল তেহরিক ই ইসলামী প্রতিষ্ঠা করেন। ১৯৯৬ সালে তেহরিক-ই-ইসলামী দুই ভাগে বিভক্ত হয়ে যায়। একটি গ্রুপের নেতৃত্বে ছিলেন নঈম সিদ্দিকী নিজে এবং অন্য দলের সমন্বয়ক ছিলেন "হাফিজ-উর-রেহমান আহসান" । কিছু আরব-দেশভিত্তিক পাকিস্তানি বন্ধুদের মধ্যস্থতার কারণে ১৯৯৮ সালে উভয় গ্রুপই পুনরায় একত্রিত হয়। তিনি ২০০১ সালে তার বন্ধু খাজা মকবুল ইলাহীকে একটি চিঠিতে পুনর্মিলনের গল্পটি ব্যাখ্যা করেছিলেন এই বলে যে আমাদের পার্থক্য ছিল অনন্য এবং এখন আমাদের এক হওয়াও অনন্য।
তিনি তাঁর সাহিত্য জীবন শুরু করেছিলেন নসরুল্লাহ খান আজিজের সম্পাদনায় করাচী থেকে দ্বিপক্ষীয় পত্রিকা "কাউসার" সাময়িকীতে যোগ দিয়ে। পরবর্তীতে, তিনি মাসিক "চেরাগ-এ-রহে" যোগদান করেন এবং নয় বছর এটির সম্পাদক ছিলেন। তিনি উপর্যুক্ত বিষয়গুলো ব্যবহার করে ইসলামী জ্ঞান প্রচার এবং ইসলামী সংস্কৃতি সম্পর্কে সচেতনতা বৃদ্ধির জন্য গুরুত্বপূর্ণ ভূমিকা পালন করেন।
তিনি একটি অনন্য শৈলীর কবি হিসেবে কৃতিত্ব দেওয়া হয় এবং ধর্মীয়, রাজনৈতিক এবং সামাজিক বিষয়ে লাইন লিখেছেন। "চেরাগ-এ-রহে" এর মতো পত্রিকায় তাঁর ছোটগল্প, কবিতা ও প্রবন্ধের মাধ্যমে তিনি পাকিস্তান ও মুসলিম বিশ্বে ইসলামী সাহিত্য ও কবিতার জন্য ব্যাপক শ্রোতা তৈরিতে সহায়তা করে।
তিনি মাওলানা মওদূদী মারা যাওয়ার পরে দীর্ঘকাল ধরে মাসিক পত্রিকা "তারজুমান-কুরআনের" সম্পাদকও ছিলেন।
সিদ্দিকী ইসলামী নবী মুহাম্মদ, "মুহসিন-ই-ইনসানিয়াত" বা "মানবতার বন্ধু মুহাম্মদ রসূলুল্লাহ (সঃ)" তাঁর জীবনীমূলক কাজের জন্য সুপরিচিত। এই বইটিতে নবী বিপ্লবের বিভিন্ন পর্যায় বর্ণনা ও ব্যাখ্যা করা হয়েছে। উপরন্তু, তিনি ইসলামের আর্থ-সামাজিক-অর্থনীতি ব্যবস্থা সম্পর্কিত অনেক বইয়ের রচয়িতা।
বাংলায় অনুবাদ করা তাঁর বিখ্যাত বইগুলি হ'ল:
তাঁর প্রকাশিত বইয়ের পাশাপাশি ইসলামের সামাজিক-রাজনৈতিক-অর্থনৈতিক ব্যবস্থা নিয়ে তাঁর প্রায় ৭০০টিরও বেশি গবেষণা প্রবন্ধ বিভিন্ন জার্নালে প্রকাশিত হয় যেমন মাসিক "তারজুমান-উল-কুরআন", মাসিক "সিয়ারা", মাসিক "চেরাগ-ই-রাহ", দ্বিমাসিক "না'শূর", সাপ্তাহিক "তাকবীর", সাপ্তাহিক "শাহাব", সাপ্তাহিক "এশিয়া" ও সাপ্তাহিক "তাসনিম"।
তিনি ২৫ সেপ্টেম্বর ২০০২ সালে ৮৬ বছর বয়সে অসুস্থতার কারণে লাহোরে মারা যান। মনসুরা গ্রাউন্ডে তাঁর জানাজা করা হয়। এর নেতৃত্বে ছিলেন জামায়াতে ইসলামীর সাবেক আমীর মিয়াঁ তোফায়েল মোহাম্মদ।
অলিভিয়েট বাইস

অলিভিয়েট বাইস (পূর্ব পদনামঃ ডারুহি, জন্মঃ ১২ মে ১৯৬৮) ভানুয়াটু'র এস্পিরিটু সান্টো'তে জন্মগ্রহণকারী একজন মহিলা দৌড়বিদ। তিনি গ্রীষ্মকালীন অলিম্পিক গেমসে অংশগ্রহণকারী ভানুয়াটু'র প্রথম মহিলা ক্রীড়াবিদ। সিউলে আয়োজিত ১৯৮৮ সালের গ্রীষ্মকালীন অলিম্পিকে মল্লক্রীড়ায় ১০০ মিটার ও ২০০ মিটার প্রতিযোগিতায় তার দেশের প্রথম মহিলা দৌড়বিদ হিসেবে অংশ নিয়েছিলেন।
সিউল অলিম্পিক গেমসে তিনি ১০০ মিটার ও ২০০ মিটার দৌড়ের প্রতিযোগী ছিলেন। ১০০ মিটার প্রতিযোগিতায় তিনি ৮ জন প্রতিযোগীর মধ্যে ৭ম স্থান অধিকার করেছিলেন। দৌড় শেষ করতে তার ১৩ সেকেন্ড সময় লেগেছিল। ফলাফল সরূপ তিনি পরের রাউন্ডে উত্তীর্ণ হতে পারেননি। ২০০ মিটারের প্রতিযোগীতায় তিনি ৭ জন প্রতিযোগীর মধ্যে ৫ম স্থানে থেকে দৌড় শেষ করেন এবং পরের পর্বের জন্য অনুত্তীর্ণ হয়েছিলেন।
আড়ং কেল

আড়ং কেল (উর্দু: آرنگ خیل) পাকিস্তানের আজাদ কাশ্মীরের নীলাম উপত্যকার একটি গ্রাম ও পর্যটন স্পট। এটি কেলের উপরে পাহাড়ের চূড়ায় ফুট (২,৫৫৪ মিটার) উচ্চতায় অবস্থিত।
কেল থেকে ২ কিলোমিটার (১.২ মাইল) ভ্রমণ করে গ্রামটিতে প্রবেশ করা যায়। পাকিস্তান সেনাবাহিনী দ্বারা পরিচালিত এক কিলোমিটার দীর্ঘ চেয়ারলিফট দ্বারাও ইহায় যাওয়া যায়। কেল পৌঁছতে লোকেরা সাধারণত মুজফারাবাদ থেকে নীলাম উপত্যকায় প্রবেশ করে। চেয়ারলিফট থেকে যাত্রা শুরু করার পরে আপনাকে আনুমানিক ১ ঘণ্টা ভ্রমণ করে গ্রামে যেতে হবে।
রামমালা গ্রন্থাগার

রামমালা লাইব্রেরী বা রামমালা গ্রন্থাগার বাংলাদেশের কুমিল্লায় অবস্থিত দেশের সবচেয়ে প্রাচীন এবং বর্তমানে সক্রিয় গ্রন্থাগার। ১৯১২ খ্রিস্টাব্দে প্রখ্যাত বাঙালি সমাজসেবী ও লোকহিতৈষী মহেশচন্দ্র ভট্টাচার্য (১৮৫৮ - ১৯৪৪) ঐতিহ্যবাহী ঈশ্বর পাঠশালা টোল নামক সংস্কৃত স্কুলের ব্যক্তিগত গ্রন্থাগারটির বিস্তার ঘটিয়ে গ্রন্থাগারটির পুনঃপ্রতিষ্ঠা করেন।
প্রতিষ্ঠার পর ড.রাসমোহন চক্রবর্তী ও মহেশচন্দ্র ভট্টাচার্য নিজে এটির উন্নতি সাধনে উদ্যোগী হন। সাম্প্রতিক নিবন্ধে প্রকাশ, "ব্রিটিশ শাসনামলে স্থানীয় পরিবারের মানুষজন তাদের বহু পাণ্ডুলিপিসহ ব্যক্তিগত লাইব্রেরির বিভিন্ন সংগ্রহ সুরক্ষার জন্য দান করেছেন।"
রামমালা গ্রন্থাগারে এই সংগ্রহের মধ্যে আধুনিক কালের শুরুতে (আনুমানিক ১৭০০ - ১৯০০ খ্রিস্টাব্দে) ভুর্জপত্র তথা তালপাতা ও অন্য পাতায় বা কাগজে  লিখিত প্রায় ৯ হাজার পাণ্ডুলিপি রয়েছে। শিক্ষা বিস্তারে ও বাংলা সংস্কৃতি রক্ষার্থে পুঁথিগুলি সংগৃহীত হয়েছিল। সংগৃহীত পুঁথির বিষয় ছিল -  স্থানীয় বাংলা ভাষায় লিখিত (যেমন মহাভারত মহাকাব্যের দুর্লভ সমালোচনা) এবং প্রাকৃতের উপর লিখিত কোন বিষয়সহ বিজ্ঞান, আইন, সংস্কৃত সাহিত্য সম্পর্কিত। গ্রন্থাগারে হিন্দুধর্মের গ্রন্থসমূহের সংগ্রহ ছাড়াও স্বতন্ত্র ও স্থানীয় ইসলাম ধর্মের বিভিন্ন গ্রন্থরাজিও (যেমন সত্যপীরের পুঁথি) সংগ্রহের মধ্যে ছিল। এব্যাপারে বেঞ্জামিন ফ্লেমিংয়ের মন্তব্য হল, গ্রন্থাগারের অসংখ্য সংগ্রহের মধ্যে সাহিত্য, কাব্য, দর্শন, ব্যাকরণ, চিকিৎসা, জ্যোতিষ  ইত্যাদি বিষয়ের সন্ধান পাওয়া গেলেও অনেক প্রচেষ্টা সত্ত্বেও সম্পূর্ণ সংগ্রহ অজানাই থেকে গেছে। গ্রন্থাগারটি সংরক্ষণের ব্যাপারে সব রকমের প্রয়াস নেওয়া হয়েছে যেমন কিছু পাণ্ডুলিপিগুলি ডিজিটাল ফটোগ্রাফিতে সংরক্ষণের জন্য ২০১৪ খ্রিস্টাব্দে তালিকা তৈরির কাজ শুরু হয়েছে।
সংস্কৃত শিক্ষার জন্য গ্রন্থাগার কেবল পুঁথি বা পাণ্ডুলিপি সংগ্রহ ও সংরক্ষণে যথোপযুক্ত ব্যবস্থা নেয়নি,বরং সংস্কৃত গ্রন্থ প্রকাশের কাজও করেছিল। হিন্দুধর্ম, বৌদ্ধধর্ম, খ্রিস্টধর্ম, ইসলাম ধর্ম ও জৈনধর্মের মুদ্রিত গ্রন্থরাজি সংগ্রহে  গ্রন্থাগারটি ধর্মীয়  শিক্ষা প্রদানে এক গুরুত্বপূর্ণ গবেষণা কেন্দ্র হিসাবে পরিগণিত হয়েছিল।
কেরান, আজাদ কাশ্মীর

কেরান (উর্দু: کیرن) পাকিস্তানের আজাদ কাশ্মীরের নীলাম উপত্যকার একটি গ্রাম ও পর্যটন কেন্দ্র। এটি মুজফফারাবাদ থেকে নীলাম নদীর তীরে ৯৩ কিলোমিটার (৫৮ মাইল) সমুদ্রতীর থেকে ১,৫৪৪ মিটার (৫,০০০ ফুট) উচ্চতায় অবস্থিত। নীলাম গ্রামটি এখান থেকে ২.৫ কিলোমিটার (১.৬ মাইল) দূরে। ভারতীয় কাশ্মীরে নীলাম নদীর ওপারে সংলগ্ন গ্রাম কেরান নামেও পরিচিত।
নীলাম উপত্যকা সড়ক দিয়ে কেরানে প্রবেশ করা যায় এবং মুজাফফরাবাদ থেকে ৯৩ কি.মি দূরে অবস্থিত।
কাটুরা মারি

কাটুরা মারি (জন্মঃ ৩ ডিসেম্বর,১৯৮৯) ভানুয়াটু'র একজন মহিলা মল্লক্রীড়াবিদ, যিনি ১০০ মিটার দৌড়ে পারদর্শী। তিনি ২০০৪ সালে এথেন্সে আয়োজিত গ্রীষ্মকালীন অলিম্পিক গেমসে ভানুয়াটু'র প্রতিযোগী ছিলেন।
কাটুরা মারি ১৪ বছর ২৬১ দিন বয়সে ২০০৪ সালের গ্রীষ্মকালীন অলিম্পিকে ভানুয়াটু'র হয়ে মল্লক্রীড়া প্রতিযোগীতায় অংশগ্রহণ করেন। তিনি ছিলেন এই আসরের মল্লক্রীড়ায় অংশগ্রহণকারী সর্বকনিষ্ঠ প্রতিযোগী। তিনি ১০০ মিটার দৌড় বাছাই প্রতিযোগিতায় ১৩.৪৯ সেকেন্ড সময় নিয়ে সবার শেষে দৌড় সমাপ্ত করেছিলেন। তিনি অলিম্পিক আসরে অংশগ্রহণ নিয়ে উচ্ছাসিত ছিলেন। তার ভাষ্যেমতে প্রতিযোগিতায় অংশ নেওয়া, স্বর্ণপদক জয়ের মতই বিস্ময়কর ছিল।
কৃষক সেতু

কৃষক সেতু ভারতের পশ্চিমবঙ্গ রাজ্যে দামোদর নদের ওপর অবস্থিত একটি সেতু। এর মাধ্যমে দামোদর নদের উত্তর তীরের বর্ধমান শহরের সঙ্গে দামোদর নদের দক্ষিণ তীরের গ্রামীণ এলাকার মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৫০০ মিটারের কিছু বেশি। এটি পশ্চিমবঙ্গের দীর্ঘতম সেতুগুলির মধ্যে একটি। ১৯৭৭ খ্রিষ্টাব্দে সেতুটির উদ্বোধন করা হয়। পূর্ত দফতরের অধীনে সরকারি উদ্যোগে এই সেতুটি নির্মিত হয়েছিল।
সেতুটি বর্ধমানের দক্ষিণ দামোদর এলাকায় বাসিন্দাদের দাবি মেনে ১৯৭৫ সালে তৈরি করা হয়। শিলান্যাস করেছিলেন তৎকালীন পূর্তমন্ত্রী ভোলানাথ সেন। ১৯৭৭ সালে ক্ষমতায় আসার পরে বামফ্রন্ট সরকার ওই সেতু মানুষ ও যানবাহন চলাচলের জন্য খুলেদেয়।
১৯৭৭ সালে চালু হওয়া সেতুটি সংস্কারের অভাবে জীর্ণ হয়ে পরে। সেতুটির বেহাল দশা নিয়ে বহু বার অভিযোগ জানায় স্থানীয় বাসিন্দার। রাজ্যের পূর্তমন্ত্রী শংকর চক্রবর্তী ২০১৪ সালের ১ সেপ্টেম্বর কৃষক সেতু পরিদর্শন করেন। তিনি পরিদর্শন শেষে জেলা পূর্ত দফতরকে সেতুর ভাঙা অংশ দ্রুত সারাই করার নির্দেশ দেন।
জেরি জেরেমাইয়া

জেরোম <nowiki>"জেরি"</nowiki> জেরেমাইয়া (জন্মঃ ১ আগস্ট, ১৯৬৩) ভানুয়াটু'র মালাম্পা প্রদেশের মালাকুলায় জন্মগ্রহণকারী একজন মল্লক্রীড়াবিদ। তিনি ১৯৮৮ সালের গ্রীষ্মকালীন অলিম্পিকে ভানুয়াটু দলের সদস্য ছিলেন।
১৯৮৮ সালে সিউলে আয়োজিত গ্রীষ্মকালীন অলিম্পিক গেমসে প্রথমবার ভানুয়াটু হতে ক্রীড়াবিদদের দল পাঠানো হয়েছিল। জেরেমি তার দেশের প্রথম অলিম্পিক দলের দৌড়বিদ হিসেবে ১০০ মিটার দৌড় প্রতিযোগিতায় বাছাই পর্বে ১০.৯৬ সেকেন্ড সময় নিয়ে দৌড় শেষ করেছিলেন ও অষ্টম হয়েছিলেন, ফলে তিনি পরবর্তী পর্বে উত্তীর্ণ হতে পারেননি। তিনি ২০০ মিটার দৌড়ের বাছাই প্রতিযোগিতায় অংশ নিয়েছিলেন। ২২.০১ সেকেন্ড সময় নিয়ে দৌড় সমাপ্ত করে সপ্তম স্থান অধিকার করেছিলেন। যথারীতি পরের পর্বে উত্তীর্ণ হতে পারেননি।
অলিম্পিক গেমস ছাড়াও তিনি ১৯৮৬ সালের কমনওয়েলথ গেমস, ১৯৮৭ ও ১৯৯১ সালের বিশ্ব মল্লক্রীড়া চ্যাম্পিয়নশিপে দেশের প্রতিনিধিত্ব করেছিলেন।
সিদ্ধার্থ মেনন (অভিনেতা)

সিদ্ধার্থ মেনন (জন্ম: ১৯ মে, ১৯৮৯) হলেন একজন ভারতীয় চলচ্চিত্র, টেলিভিশন ও নাট্য অভিনেতা। "লাভ" (২০১৫), "রাজওয়াড়ে অ্যান্ড সনস" (২০১৫) ও "কারওয়াঁ" (২০১৮) ছবিতে অভিনয়ের জন্য তিনি সমধিক পরিচিত।
সিদ্ধার্থ মেননের বাবা-মা মালায়ালি। তিনি বড়ো হয়েছেন পুণে শহরে। সিদ্ধার্থ ছিলেন ভোসালেনগরে গুরুকুল স্কুলের ছাত্র। ২০১০ সালে বৃহন্মহারাষ্ট্র কলেজ অফ কমার্স থেকে বাণিজ্যে স্নাতক ডিগ্রি অর্জন করেন মেনন। ছেলেবেলায় বাবা-মায়ের সঙ্গে সিনেমা দেখতে গিয়ে তিনি অভিনয় শিল্পের প্রতি আকৃষ্ট হয়ে পড়েন। প্রথমে তিনি কাজ করতেন অস্কত নামে একটি গোষ্ঠীর সঙ্গে, পরে যোগ দিয়েছিলেন নাটক কোম্পানিতে।
সিদ্ধার্থ মেনন ছিলেন ২০০৮ সালে প্রতিষ্ঠিত পুণে-ভিত্তিক নাট্যগোষ্ঠী নাটক কোম্পানির অন্যতম প্রতিষ্ঠাতা সদস্য। নাটকে অভিনয়ের মাধ্যমে কর্মজীবন শুরু করার পর ক্রাইম-থ্রিলার "পেডলার্স" (২০১২) ছবিটির মাধ্যমে তিনি খ্যাতি অর্জন করেন। এছাড়া সারঙ্গ সাথায়ে পরিচালিত নাটক "জঙ্গলনামা"-তেও তাঁকে দেখা গিয়েছিল। তাঁর অভিনীত প্রথম মারাঠি ছবিটি হল "একুলটি এক" (২০১২)। ২০১৫ সালে তিনি অভিনয় করেন "লাভ" ছবিটিতে। সীমিত পরিমাণে তিনি সেলিব্রিটি রেডিও জকির কাজও করেছেন। ২০১৮ সালে তিনি ব্রডওয়ের গীতিনাট্য "আলাদিন"-এর ভারতীয় সংস্করণে নামভূমিকায় অভিনয় করেন। এই কাজের জন্য তাঁকে শারীরিক প্রশিক্ষণও গ্রহণ করতে হয়েছিল। সিদ্ধার্থ মেনন বর্তমানে মুম্বই শহরের বাসিন্দা। ২০১৮ সালের "টাইমস অফ ইন্ডিয়া" পত্রিকার পুণে সংস্করণে সর্বাধিক কাম্য পুরুষের তালিকায় ১৯শ স্থান অর্জন করেন সিদ্ধার্থ। তিনি ক্যালিস্থেনিকস অভ্যাস করেন। ২০১৮ সালে গোয়ায় সেরেন্ডিপিটি আর্টস ফেস্টিভ্যালে মঞ্চস্থ "আ ডাউটফুল গেজ অ্যাট উবের অ্যাট মিডনাইট" নাটকে তাঁকে সাকেত নামে এক উবের চালকের চরিত্রে অভিনয় করতে দেখা গিয়েছিল। নাটকটির পরিচালক ছিলেন অলোক রাজওয়াড়ে।
কেরলে ২০১৬ সালের ৩ ফেব্রুয়ারি পূর্ণিমা নায়ারকে বিবাহ করেন সিদ্ধার্থ মেনন।
মো. নুরুল হক মিয়া

মো. নুরুল হক মিয়া (প্রফেসর মো. নূরুল হক মিয়া যুক্ত নামে অধিক পরিচিত) (১ জুলাই ১৯৪৪ — ২০ ফেব্রুয়ারি ২০২১) ঢাকা কলেজের অধ্যক্ষ ও রসায়ন বিভাগের প্রধান ছিলেন। তিনি উচ্চমাধ্যমিক ও ডিগ্রী শ্রেণির পাঠ্যবই রচনার জন্য খ্যাত।
নুরুল হক ১৯৪৪ সালের ১ জুলাই গাজীপুর জেলার শ্রীপুর উপজেলার এক সম্ভ্রান্ত মুসলিম পরিবারে জন্মগ্রহণ করেন। তার পিতা এলাহি বক্স ও মাতা সালেমুন্নেসা। ১৯৬৭ সালে ঢাকা বিশ্ববিদ্যালয় থেকে রসায়ন নিয়ে পড়াশুনা সমাপ্ত করেন। ছাত্রজীবনে আব্দুর রাজ্জাক, তোফায়েল আহমেদ তার সহপাঠী ছিলেন।
১৯৬৯ সালে জগন্নাথ কলেজে শিক্ষক হিসেবে যোগদানের মাধ্যমে তার কর্মজীবনের সূচনা হয়। পরবর্তীতে সিলেট এম সি কলেজ, আনন্দ মোহন কলেজ, ময়মনসিংহ, টাংগাইল করটিয়া কলেজ, ঢাকা বিজ্ঞান কলেজ ও ঢাকা কলেজে অধ্যাপনা করেছেন। তিনি ঢাকা কলেজে চার বছর রসায়ন বিভাগের প্রধান ও ২০০১ সালে ভারপ্রাপ্ত অধ্যক্ষ হিসেবে দায়িত্ব পালন করেছিলেন।
রসায়ন নিয়ে বই লেখার জন্য তার খ্যাতি ছিল। উচ্চমাধ্যমিক ও ডিগ্রী শ্রেণির জন্য তার রচিত বইয়ের সংখ্যা ৭টি। ১৯৭৩ থেকে ১৯৯৯ পর্যন্ত এগুলোই একমাত্র পাঠ্যবই ছিল।
ছাত্রজীবন থেকেই তিনি তাবলিগ জামাতের সঙ্গে জড়িত ছিলেন। শিক্ষকতা জীবনে তার ছাত্রদের মধ্যে মার্কিন বিজ্ঞানী এম জাহিদ হাসান উল্লেখযোগ্য।
তিনি শাইখুল হাদীস হিসেবে খ্যাত আজিজুল হকের জামাতা। পারিবারিক জীবনে তিনি দুই ছেলে ও ছয় কন্যার জনক এবং সবাই হাফেজ। এনামুল হক ও এহসানুল হক, ছেলেদ্বয় ইসলামি পণ্ডিত ও জামিয়া রাহমানিয়া আরাবিয়া, ঢাকার শিক্ষক হিসেবে কর্মরত আছেন।
২০২১ সালের ২০ ফেব্রুয়ারি ঢাকার আজিমপুরস্থ নিজ বাসভবনে তিনি মৃত্যুবরণ করেন। মৃত্যুকালে তার বয়স হয়েছিল ৭৬ বছর।
আল শোহাদা মসজিদ (সানা)

আল শোহাদা মসজিদ () হলো ইয়েমেনের সানার একটি মসজিদ। এটি সানার গ্রেট মসজিদ এবং ঘুমদান প্রাসাদের দক্ষিণে, ইয়েমেনী মিলিটারি ডিফেন্স কমপ্লেক্স (পশ্চিমে) এবং আশোহাদা কবরস্থানের (পূর্বে) মধ্যে অবস্থিত।
লেভকো বোরোভাইকোভস্কি

লেভকো ইভানোভিচ বোরোভাইকোভস্কি (২২ ফেব্রুয়ারি, ১৮০৬ -২৬ ডিসেম্বর, ১৮৮৯) রুশ সম্রাজ্যের একজন ইউক্রেনীয় ভাষার প্রণয় কবি, লেখক, অনুবাদক এবং লোকসাহিত্যিক। তিনি ইউক্রেনীয় ভাষার অভিধান সংকলন ও লোককাহিনী সংগ্রহের জন্য পরিচিত। "মারুসিয়া" ও "বাইকি আই প্রাইবাইউটকি" তার উল্লেখযোগ্য সাহিত্যকর্ম।
লেভকো বোরোভাইকোভস্কি ১৮০৬ সালের ২২ ফেব্রুয়ারি রুশ সাম্রাজ্যের পোলতাভা গভর্নরেটের (বর্তমান ইউক্রেনের খোরোল জেলা) মাইলিউশকি গ্রামে জন্মগ্রহণ করেছিলেন। তিনি ১৮১৯-১৮২২ পর্যন্ত খোরল কাউন্টি স্কুল এবং ১৮২২-১৮৩০ পোলতাভা জিমনাসিয়ামে অধ্যায়ন করঞ্ছিলেন। ১৮৩০ সালে খারকিভ বিশ্ববিদ্যালয় হতে দর্শনশাস্ত্র অনুষদ হতে নীতিশাস্ত্র ও ভাষাতত্ত্বে স্নাতক সম্পন্ন করেন। স্নাতক সম্পন্ন করার পর কুরস্ক জিমনাসিয়ামে এবং পরবর্তীতে ১৮৩৯ হতে 'পোলতাভা ইন্সটিটিউট অব ডটারস অব দ্য নবিলিটি' প্রতিষ্ঠানে শিক্ষকতা করেছিলেন। ১৮৫২ সালে তিনি পোলতাভা গুবারনিয়ায় একজন জিমনাসিয়াম পরিদর্শক হয়েছিলেন, কয়েক বছর পর তিনি পরিদর্শক পদ হতে অবসর নিয়েছিলেন।
লেভকো বোরোভাইকোভস্কি খারকিভ প্রণয় কাব্য ধারার উম্মেষের প্রথম দিকের কবিদের মধ্যে অন্যতম। ১৮২৮ সালে তার প্রথম সাহিত্যকর্ম প্রকাশিত হয়। তার পদ্যগুলির মধ্যে ১৮২৯ সালে প্রকাশিত গাঁথা "মারুসিয়া" অন্যতম, যা ছিল জার্মান কবি "গটফ্রিড অগাস্ট বারগারের" ১৭৯৬ সালের গীতিকাব্য "লেনোরে" এবং ১৮১৩ সালে প্রকাশিত "ভাসিলি ঝুকোভস্কি"'র "সভেতলানা"'র রূপান্তর। "মারুসিয়া" ছিল ইউক্রেনীয় নৃকুলবিদ্যা ও লোকসাহিত্যে সমৃদ্ধ গোথিক-প্রণয় ভাবের গীতিকাব্য। তিনি মারুসিয়াকে সফলতার সাথে জার্মান ভাষা হতে নিজের মাতৃভাষায় জাতীয়করণ করেছিলেন। জীবদ্দশায় তার লেখার একটি সংগ্রহ ১৮৫২ সালে প্রকাশিত ""বাইকি আই প্রাইবাইউটকি(")" শিরোনামে প্রকাশিত হয়েছিল। যা তাকে গল্পকার হিসাবে স্বীকৃতি এনে দেয়। এছাড়াও তিনি রোমান কবি হোরাস, রুশ কবি আলেক্সান্দ্‌র পুশকিন, পোলিশ কবি অ্যাডাম মিকিউইজ দের কবিতা অনুবাদ করেছিলেন। পদ্য রচনার পাশাপাশিত তিনি ইউক্রেনীয় অভিধান সংকলক এবং উইক্রেনীয় লোককাহিনীর সংগ্রাহক ছিলেন।
লেভকো বোরোভাইকোভস্কি ১৮৮৯ সালের ২৬ ডিসেম্বর মৃত্যুবরণ করেন। তাকে নিজ বাসভবনের কাছে মালাইয়ারেনকিভস্কি গোরস্থানে সমাধিস্থ করা হয়েছিল। স্থানীয় শিক্ষক কারপো খদোসভের নেতৃত্বে খোরলের ছাত্ররা তার কবর খুঁজে বের করে। ১৯৬১ সালের তার কবরে একটি সমাধিস্তম্ভ বসানো হয়। ১৯৮৬ সালে এটি মার্বেলের স্মৃতিস্তম্ভ দিয়ে প্রতিস্থাপিত করা হয়েছিল।
ত্রিত্ব ও নিগূঢ় সমবেদনা

ত্রিত্ব ও নিগূঢ় সমবেদনা () জার্মান চিত্রকর হ্যান্স বলডাংয়ের ওক কাঠের ক্যানভাসে অঙ্কিত তৈলচিত্র। চিত্রটি ১৫১২ সালে অঙ্কিত হয়েছিল। চিত্রে ত্রিত্বের সাথে মাতা মেরি ও সাধু জনের মত খৃস্ট ধর্মের দুই পবিত্র চরিত্র এবং মর্তের একদল মানব অঙ্কিত হয়েছে। তৈলচিত্রটি বর্তমানে লন্ডনের ন্যাশনাল গ্যালারিতে সংরক্ষিত।
চিত্রে ত্রিত্বের দুই সারত্ব পিতা ঈশ্বর তাঁর পুত্র যিশুকে সমর্থন করছেন। তাদের উপরে একটি উড়ন্ত ঘুঘু দিয়ে তৃতীয় সারত্ব পবিত্র আত্মাকে উপস্থাপন করা হয়েছে। ত্রিত্বের সাথে ক্রন্দনরত অবস্থায় যিশুর মাতা মেরি ও শিষ্য সাধু জন যিশুকে সমর্থন দিচ্ছেন। মাতা মেরি যিশুর ডান হাত এবং সাধু জন বাম হাত ধরে রেখেছেন। চতুর্দশ শতাব্দীর শেষভাগে এবং পঞ্চদশ শতাব্দীর সূচনাকালের চিত্রকর্মগুলিতে ক্রুশবিদ্ধ যিশুর সমর্থনে পিতা ইশ্বরের অন্তর্ভূক্তি, সেসময়ের চিত্রকর ও পৃষ্ঠপোষকদের মাঝে জনপ্রিয় ছিল; সেসময়ে চিত্রকর্মে ইশ্বর উপস্থাপন না থাকা, চিত্রকলার ইতিহাসে বিরল।
বাইবেলের চরিত্রগুলির নিচে একদল ছোট আকৃতির ব্যক্তি দাঁড়িয়ে আছে। শিল্প ঐতিহাসিকরা ধারণা করেন এই ক্ষুদ্রাকৃতির লোকগুলি চিত্র পৃষ্টপোষকদের পরিবারের সদস্য। চিত্রের নীচে দুইকোণে উপস্থিত 'কোট অব আর্মস' দেখে ধারণা করা হয়, এরা সম্ভবত বেশল্ড এবং রথচাইল্ড পরিবার। ধর্মীয় ব্যক্তিত্ব ও সাধারণ মানুষের পার্থক্যে বোঝানোর জন্য মধ্যযুগের চিত্রসমূহে প্রায়ই পবিত্র ব্যক্তিত্বদের তুলনায় চিত্রের অর্থায়নকারী বা দাতাদের অনেক ছোট দেখানো হতো। এই চিত্রে ঐশ্বরিক চরিত্র ও মর্তের মানবদের 'পার্থক্য' উপস্থাপনে হ্যান্স বলডাং ব্যতিক্রম করেননি।
চিত্রটি ১৮৯৪ সালে লন্ডনের ন্যাশনাল গ্যালারি কর্তৃক অধিকৃত হয়। চিত্রটি অদ্যাবধি সেখানে সংরক্ষিত এবং প্রদর্শিত হচ্ছে। গ্যালারির ভাষ্য অনুযায়ী "বলডাং-এর চিত্রকর্মটি শোকসন্তপ্তদের মানবিক আবেগের উপর জোর দিয়ে আমাদের কাল্পনিক অংশগ্রহণের আহ্বান জানিয়েছে, এবং এমনকি ঈশ্বরকেও একজন শোকার্ত পিতা হিসেবে উপস্থাপন করেছে।"
বগুড়া-৮

বগুড়া-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি বগুড়া জেলায় অবস্থিত জাতীয় সংসদের আসন ছিল।
বগুড়া-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বগুড়া-৯

বগুড়া-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি বগুড়া জেলায় অবস্থিত জাতীয় সংসদের আসন ছিল।
বগুড়া-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
মুয়াজ্জেজ সুলতান

মুুুুয়াজ্জেজ সুলতান (উসমানীয় তুর্কি: معزز سلطان‎) সুলতান ইব্রাহিমের দ্বিতীয় হাসেকি এবং দ্বিতীয় আহমেদের মা।
ইব্রাহিম মুয়াজ্জেজকে বিয়ে করেছিলেন এবং তার জ্যেষ্ঠ পুত্র শাহজাদা আহমেদ (ভবিষ্যত দ্বিতীয় আহমেদ) ২৫ ফেব্রুয়ারি ১৬৪২এ জন্মগ্রহণ করেছিলেন। ইব্রাহিমের রাজত্বকালে তিনি একদিনে এক হাজার উপাখ্যানের উপবৃত্তি পেয়েছিলেন। তার স্বামী সুলতান ইব্রাহিম তাকে খুব পছন্দ করতেন। তিনি তার অমায়িক আচরণ এবং সুন্দর চরিত্রের জন্য প্রাসাদে পরিচিত ছিলেন।
১৬৪৮ সালে সুলতান ইব্রাহিমের পদচ্যুতি ও মৃত্যুর পরে তার বড় ছেলে সুলতান চতুর্থ মুহাম্মদ সিংহাসনে আরোহণ করেন, তারপরে মুয়াজ্জেক পুরাতন প্রাসাদে বসতি স্থাপন করেন। এতে পুরাতন প্রাসাদে তার সাইত্রিশ বছরের নির্বাসিত জীবন শুরু হয়।
১৬৮৭ সালে পুরাতন প্রাসাদের নিকটে একটি বিশাল আগুন ছড়িয়ে পড়ে। পরের দিন সন্ধ্যা নাগাদ আগুন পুরানো প্রাসাদকে ঘিরে ফেলেছিল। পাঁচ ঘণ্টা ধরে আগুন জ্বলে এবং প্রাসাদটির অনেক জায়গায় পুড়ে যায়। পুরাতন প্রাসাদের বেশিরভাগ মানুষের প্রাণ বাঁচিয়েছিল প্রাসাদের কর্মচারীরা। মুয়াজ্জেজ আগুনে এতটাই পুড়ে গিয়েছিলেন যে পরের দিন তিনি মারা যান। তার মরদেহ উস্কুদারের কাছে নিয়ে যাওয়া হয় এবং তাকে আশেপাশের একটি প্রাসাদের নিকটে সমাধিস্থ করা হয়। সুতরাং, তিনি মৃত্যুর পূর্ব পর্যন্ত ভালিদে সুলতান ছিলেন না, কারণ দ্বিতীয় আহমেদ সিংহাসনে আরোহণের চার বছর আগে তাঁর মৃত্যু হয়েছিল।
মুয়াজ্জেজের ব্যবহার্য জিনিসগুলি তৎক্ষনাত রাজ কোষাগারে স্থানান্তর করা হয়েছিল। তার গহনাগুলো নতুন সুলতান দ্বিতীয় সুলায়মানের স্ত্রী বাহাদাদ কাদিন, সলান কাদিন এবং সেহসুভার কাদিনকে দেওয়া হয়েছিল। কিন্তু যখন তার পুত্র ১৬৯১ সালে সিংহাসনে আরোহণ করেছিলেন, তিনি সম্প্রতি নিহত সুলতানের স্ত্রীদের থেকে গহনা রাজকোষাগারে স্থানান্তর করেছিলেন।
২০১৫ সালে তুর্কি টিভি সিরিজ এ তুর্কি অভিনেত্রী ফিরুজে গামজে আকসু মুয়াজ্জেজ সুলতানের চরিত্রে অভিনয় করেছেন।
শ্রীলঙ্কা সেনাবাহিনী গোলন্দাজ শাখা

শ্রীলঙ্কা সেনাবাহিনী গোলন্দাজ শাখা হচ্ছে শ্রীলঙ্কা সেনাবাহিনীর একটি রেজিমেন্ট; এটি ব্রিটিশরা তৈরি করে ১৮৮৮ সালে যখন শ্রীলঙ্কা ব্রিটিশদের উপনিবেশ ছিলো।
তাওবাত

তাওবাত (উর্দু: ٹاؤبٹ) পাকিস্তানের আজাদ কাশ্মীরের নীলাম উপত্যকার শারদা তেহসিলের একটি গ্রাম। এটি মুজাফফরাবাদ থেকে ২০০ কিলোমিটার (১২০মাইল) এবং কেল থেকে ৩৯ কিলোমিটার (২৪ মাইল) অবস্থিত। এটি নীলাম উপত্যকার সর্বশেষ স্টেশন। এটি নিকটমতম স্থান যেখানে পাকিস্তানি ভূখণ্ডে নীলাম নদী প্রবেশ করে এবং নীলাম নদীতে পরিণত হয়।
১৯৯৮ সালে তার জনসংখ্যা ছিল ।
কেল থেকে নির্বিঘ্ন রাস্তা দিয়ে কেলে প্রবেশ করা যায়। এখানে এজেকে পর্যটন এবং প্রত্নতত্ত্ব বিভাগের মোটেল এবং কিছু সংখ্যক হোটেল রয়েছে।
সিএমএইচ মসজিদ ঝিলাম

সিএমএইচ মসজিদ ঝিলাম বা বিভাগীয় সদর দপ্তর মসজিদ হলো একটি মসজিদ যা ঝিলাম শহর, পাঞ্জাব, পাকিস্তানে অবস্থিত।
মসজিদটি সম্মিলিত সামরিক হাসপাতাল, ঝিলাম সংলগ্ন। এর ভিত্তিপ্রস্তর ২১ মার্চ ১৯৫০ সালে জেনারেল মুহাম্মদ আইয়ুব খান কর্তৃক স্থাপিত হয় এবং উদ্বোধনী অনুষ্ঠান পাঞ্জাবের গভর্নর আব্দুর রব নিশতার কর্তৃক পরিচালিত হয়। এটি একসাথে ২৫,০০০ মুসল্লির স্থান সংকুলান করতে সক্ষম।
অভিনব পুরী

অভিনব পুরী (জন্ম ২২ জুলাই,১৯৯৪) একজন ভারতীয় ক্রিকেটার যিনি জম্মু ও কাশ্মীর ক্রিকেট দলের হয়ে খেলেন। ২০১৫ সালের ২৩ নভেম্বর তিনি ২০১৫-২০১৬ রঞ্জি ট্রফিতে প্রথম শ্রেণীর ক্রিকেটার হিসেবে ডেবিউ করেন।
পল স্কট (ঔপন্যাসিক)

পল স্কট (২৫ মার্চ ১৯২০ - ১ মার্চ ১৯৭৮) একজন ইংরেজ ঔপন্যাসিক, নাট্যকার, ও কবি ছিলেন। তিনি "দ্য রাজ কোয়ার্টেট" - "দ্য জুয়েল ইন দ্য ক্রাউন" (১৯৬৬), "দ্য ডে অব দ্য স্করপিয়ন" (১৯৬৮), "দ্য টাউয়ার্স অব সাইলেন্স" (১৯৭১) ও "আ ডিভিশন অব দ্য স্পয়েলস" (১৯৭৫) উপন্যাসের জন্য সর্বাধিক পরিচিত। তার রচিত "স্টেয়িং অন" উপন্যাসটি ১৯৭৭ সালে বুকার পুরস্কার অর্জন করে।
পল স্কট ১৯২০ সালের ২৫শে মার্চ তৎকালীন মিডলসেক্সের পালমার্স গ্রিনে (বর্তমান সাউথগেট, লন্ডন) জন্মগ্রহণ করেন। তার পিতা টমাস (১৮৭০-১৯৫৮) ইয়র্কশায়ারের বাসিন্দা ছিলেন, যিনি ১৯২০-এর দশকে লোমের পোশাক ও লাঁজরির বাণিজ্যিক শিল্পী হিসেবে কাজ করতে লন্ডনে আসেন। তার মাতা ফ্রান্সেস (বিবাহপূর্ব মার্ক; ১৮৮৬-১৯৬৯) দক্ষিণ লন্ডনের এক শ্রমিকের কন্যা ছিলেন।
স্কট উইঞ্চমোর হিল কলেজিয়েট স্কুলে পড়াশোনা করেন, কিন্তু তার বাবার ব্যবসায়ে আর্থিক সঙ্কট দেখা দিলে ১৬ বছর বয়সে কোন শিক্ষাগত যোগ্যতা ছাড়াই পড়াশোনা ত্যাগ করতে বাধ্য হন। তিনি সি. টি. পেইনের হিসাবরক্ষক হিসেবে কাজ করেন। তিনি সান্ধ্যকালীন হিসাবরক্ষণ ক্লাসে ভর্তি হন এবং অবসর সময়ে কবিতা লিখতেন।
স্কট ১৯৪১ সালে তিনটি ধর্মী কবিতার সংকলন "আই, গেরোনতিউস" প্রকাশ করেন। কিন্তু তার সাহিত্য জীবনের সূত্রপাত ঘটে ১৯৫২ সালে রচিত তার প্রথম উপন্যাস "জনি সাহিব" দিয়ে। ১৭টি প্রকাশনা থেকে প্রত্যাখ্যাত হওয়ার পরও বইটি মোটামুটি মানের সফলতা অর্জন করে। তিনি তার পরিবারের ভরণপোষণের জন্য সাহিত্য প্রতিনিধি হিসেবে কাজ চালিয়ে যান এবং নিজেও নিয়মিত বই লিখেন। ১৯৫৩ সালে তার "দি অ্যালিয়েন স্কাই" উপন্যাসটি প্রকাশিত হয় এবং এর ধারাবাহিকতায় "আ মেল চাইল্ড" (১৯৫৬), "দ্য মার্ক অব দ্য ওয়ারিয়র" (১৯৫৮) ও "দ্য চাইনিজ লাভ প্যাভিলিয়ন" (১৯৬০) প্রকাশিত হয়। তিনি এই বইগুলোতে প্রাচ্যে ব্রিটিশ সেনা কর্মকর্তাদের নৈতিক দ্বন্দ্ব তুলে ধরেন। এছাড়া তিনি এই দশকে বিবিসির জন্য "লাইনস অব কমিউনিকেশন" (১৯৫২) ও "সাহিবস অ্যান্ড মেমসাহিবস" নামে দুটি বেতার নাটক রচনা করেন।
১৯৬৪ সালের জুন মাসে তিনি "দ্য রাজ কোয়ার্টেট"-এর চারটি উপন্যাসের প্রথম উপন্যাস "দ্য জুয়েল ইন দ্য ক্রাউন" রচনা শুরু করেন। বইটি ১৯৬৬ সালে প্রকাশিত হয়। পরবর্তী নয় বছরে তিনি এই ধারাবাহিকের বাকি উপন্যাসগুলো - "দ্য ডে অব দ্য স্করপিয়ন" (১৯৬৮), "দ্য টাউয়ার্স অব সাইলেন্স" (১৯৭১) ও "আ ডিভিশন অব দ্য স্পয়েলস" (১৯৭৫) রচনা করেন।
১৯৭৭ সালে তার রচিত "স্টেয়িং অন" উপন্যাস প্রকাশিত হয়। বইটি বুকার পুরস্কার অর্জন করে।
স্কটের স্ত্রী পেনি এবং তাদের ক্যারল ও স্যালি নামে দুই কন্যা ছিল। পেনি "দ্য রাজ কোয়াট্রেট" রচনাকালে তার অতিরিক্ত মদ্যপান ও মাঝে মাঝে সহিংস আচরণের পর তার পাশে ছিলেন। এই রচনা সমাপ্ত হওয়ার পর তিনি বিবাহবিচ্ছেদের আবেদন করেন।
"স্টেয়িং অন" উপন্যাস প্রকাশের কিছুদিন পর স্কট মলাশয়ের ক্যান্সারে আক্রান্ত হন এবং টালসায় এই রোগের চিকিৎসা নেন। তিনি ১৯৭৮ সালের ১লা মার্চ ৫৭ বছর বয়সে লন্ডনের মিডলসেক্স হাসপাতালে মৃত্যুবরণ করেন।
গোপালপুর দ্বারিকা উচ্চ বিদ্যালয়

গোপালপুর দ্বারিকা উচ্চ বিদ্যালয়, লক্ষ্মীপুর সদর উপজেলার ৯নং উত্তর জয়পুর ইউনিয়নে অবস্থিত একটি স্কুল, ১৯০১ সালে দ্বারিকা মজুমদার বিদ্যালয়টি প্রতিষ্ঠা করেন। ১৯৬৭/ ১৯৬৮ সালে বিদ্যালয়টি নিম্নমাধ্যমিক ও ১৯৮৬ সালে মাধ্যমিকে উন্নীত হয়।
১৯০১ইং
গোপালপুর দ্বারিকা উচ্চ বিদ্যালয়টি লক্ষ্মীপুর সদর উপজেলাধিন ৯নং উত্তর জয়পুর ইউনিয়স্থ গোপালপুর গ্রামে অবস্থিত, ডাকঘর-উত্তর জয়পুর। স্বর্গীয় দ্বারিকা মজুমদার ১৯০১ সালে বিদ্যালয়টি প্রতিষ্ঠা করেন। ১৯৬৭/ ১৯৬৮ সালে নিম্নমাধ্যমিক ও ১৯৮৬ সালে মাধ্যমিকে উত্তীর্ণ হয়।
প্রতিষ্ঠার পর থেকে এই স্কুল থেকে বিভিন্ন শিক্ষার্থী সাফল্যের সাথে পাশ করে আসছে এবং এরা সরকারের বিভিন্ন অফিস আদালতে এবং মন্ত্রণালয়ে কাজ করে আসছে।
বর্তমানে এই বিদ্যালয়ের সভাপতি বিশিষ্ট নাট্যব্যক্তিত্ব ও শিক্ষাবিদ তিনি ঢাকা বিশ্ববিদ্যালয় থেকে ইংরেজিতে অর্নাসসহ মাস্টার্স করেন। ছাত্র জীবনে তিনি বাম রাজনীতির সাথে জড়িত ছিলেন। তিনি ১৯৭১ইং সনে মুক্তিযোদ্ধের সময় পাকিস্তানের হানাদার বাহিনীর অত্যাচারের বিরুধিতা করে আসছেন। বর্তমানে তিনি বিভিন্ন সামাজিক উন্নয়ন মূলক কাজে জড়িত আছেন। তিনি চোমুহনী সরকারী কলেজের ইংরেজি প্রভাষক ছিলেন। এছাড়া তিনি ঢাকা বিশ্ববিদ্যালয়ের সিনেট সদস্য সহ বিভিন্ন সভা সমিতিতে গুরুত্বপূর্ণ অবদান রাখছেন।
বিদ্যালয়ের ইন নং ১০৬৯০৫, বিদ্যালয়ের কোড ৭০৮২, এম.পি.ও কোড ১০০১১০১৩০২, ২০০৮ সালে পাশের হার ৯৪.৭৪%, ২০০৯ সালে পাশের হার ৬৩%, ২০১০ সালে ৫৭.৭৮%, ২০১১ সালে ৯৫.৬৫%, ২০১২ সালে ৯৩.৫৯%, ২০১৩ সালে ৯৮.৭৫%, ২০১৪ সালে ১০০%, ২০১৫ সালে ৯২.৪২%, ২০১৬ সালে ৯৩.৬৯% এবং ২০১৭ সালে ৬২.৬৯% এছাড়া জে.এস.সি তে ২০১০ সালে ৯০.২৫%, ২০১১ সালে ৯৭.৬৫%, ২০১২ সালে ৯১.০৩%, ২০১৩ সালে ৯৮.৮৮%, ২০১৪ সালে ৯৭.১২%, ২০১৫ সালে ৯৬.৯৫% এবং ২০১৬ সালে ৮৬.৮২% এছাড়াও ২০১০ সালে টেলেন্টপুলে বৃত্তি পাইয়াছে ০১ জন এবং সাধারণ গ্রেডে বৃত্তি পায় ০৩ জন। এছাড়া ২০১০ সালে এস.এস.সিতে এ+ ২জন, ২০১১ সালে এ+ ২ জন, , ২০১২ সালে এ+ ২ জন, ২০১৩ সালে এ+ ৮জন, , ২০১৪ সালে এ+ ৯জন, , ২০১৫ সালে এ+ ১জন এবং , ২০১৬সালে এ+ ২জন। ২০১১ সালে জে.এস.সি.তে জি.পি.এ ৫ পেয়েছে ০১ জন, , ২০১২ সালে এ+ ৪জন, , ২০১৩ সালে এ+ ১৪জন, ২০১৪ সালে এ+ ১জন, ২০১৫ সালে এ+ ৫ জন, ২০১৬ সালে এ+ ৭ জন।
মোট ছাত্র-ছাত্রীর সংখ্যা :
৭৫০ জন (২১-০১-২০১৭ইং পর্যন্ত)
মোট শিক্ষকের সংখ্যা :
১৬ জন (২১-০১-২০১৭ইং পর্যন্ত)
পাসের হার :
৯০ - ৯৫%
টমাস টুখেল

টমাস টুখেল (, (; জন্ম: ২৯ আগস্ট ১৯৭৩) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি তার খেলোয়াড়ি জীবনের অধিকাংশ সময় উলম ১৮৪৬-এর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।
১৯৭৯–৮০ মৌসুমে জার্মান ফুটবল ক্লাব টিএসভি ক্রুমবাখের যুব পর্যায়ের হয়ে খেলার মাধ্যমে টুখেল ফুটবল জগতে প্রবেশ করেন এবং পরবর্তীতে আউগসবুর্গের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ১৯৯২–৯৩ মৌসুমে, স্টুটগার্টার কিকার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। স্টুটগার্টার কিকার্সের হয়ে ২ মৌসুমে ৮ ম্যাচে অংশগ্রহণ করার পর, তিনি উলম ১৮৪৬-এ যোগদান করেন, যেখানে তিনি ৪ মৌসুমে সকল প্রতিযোগিতায় ৭১ ম্যাচে ৩টি গোল করার পর অবসর গ্রহণ করেছেন।
খেলোয়াড়ি জীবনের ইতি টানার পর ২০০৭ সালে, টুখেল আউগসবুর্গ ২-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। আউগসবুর্গ ২-এর হয়ে মাত্র ১ মৌসুমের জন্য ম্যানেজারের দায়িত্ব পালন করার পর তিনি বুন্দেসলিগার ক্লাব মাইনৎস ০৫-এ ম্যানেজার হিসেবে যোগদান করেন। অতঃপর ২০১৫–১৬ মৌসুমে, তিনি বরুসিয়া ডর্টমুন্ডের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে ২ মৌসুম অতিবাহিত করেছেন। ২০১৮–১৯ মৌসুমে, তিনি ফরাসি ক্লাব পারি সাঁ-জেরমাঁয় ম্যানেজার হিসেবে যোগদান করেন; যেখানে তিনি ম্যানেজার হিসেবে দীর্ঘ সময় (প্রায় ৩ মৌসুম) অতিবাহিত করার পাশাপাশি প্রায় ৭৫ শতাংশ ম্যাচ জয়লাভ করেছিলেন; তবে ২০২০ সালের ২৯শে ডিসেম্বর তারিখে, তাকে পারি সাঁ-জেরমাঁর ম্যানেজারের পদ থেকে বরখাস্ত করা হয়েছিল। অতঃপর তিনি ১৮ মাসের চুক্তিতে প্রথম জার্মান কোচ হিসেবে চেলসিরের ম্যানেজারের পদে নিযুক্ত হয়েছিলেন, যেখানে প্রথম মৌসুমেই তিনি উয়েফা চ্যাম্পিয়নস লিগের শিরোপা জয়লাভ করেছেন। ইয়ুলিয়ান নাগেলসমান বরখাস্ত হওয়ার পর ২০২৩ সালের ২৫শে মার্চ তারিখে, তিনি বায়ার্ন মিউনিখের ম্যানেজারের পদে নিযুক্ত হয়েছিলেন। ২০২৫ সালের ১লা জানুয়ারি হতে তিনি ইংল্যান্ড জাতীয় দলের কোচের দায়িত্ব পালন করবেন।
ম্যানেজার হিসেবে, টুখেল ১১টি শিরোপা জয়লাভ করেছেন, যার মধ্যে ১টি বায়ার্ন মিউনিখের হয়ে, ১টি বরুসিয়া ডর্টমুন্ডের হয়ে, ৬টি পারি সাঁ-জেরমাঁর হয়ে এবং ৩টি চেলসির হয়ে জয়লাভ করেছেন।
বরুসিয়া ডর্টমুন্ড
পারি সাঁ-জেরমাঁ
চেলসি
বায়ার্ন মিউনিখ
বক্ষপৃষ্ঠীয় স্নায়ু

বক্ষপৃষ্ঠীয় স্নায়ু হল একটি স্নায়ু যা মানুষ এবং অন্যান্য প্রাণীদের উপস্থিত থাকে। এটি মধ্যবর্তী সাবস্ক্যাপুলার স্নায়ু বা দীর্ঘ সাবস্কাপুলার স্নায়ু হিসাবেও পরিচিত। এটি ল্যাটিসিমাস ডরসি পেশীতে স্নায়ু সরবরাহ করে।
এটি "ব্র্যাকিয়াল জালক" থেকে উত্থিত হয়। এটি ষষ্ঠ, সপ্তম এবং অষ্টম গ্রীবাদেশীয় স্নায়ু থেকে এর তন্তু উৎপন্ন করে। এটি ল্যাটিসিমাস ডরসির পেছনে পাওয়া যায় এবং তাদের অঙ্কীয় শাখা থেকে উদ্ভূত হয়। বক্ষপৃৃষ্ঠীয় স্নায়ু ব্র্যাকিয়াল জালকের পশ্চাৎবর্তী কর্ডের একটি শাখা।
এটা সাবস্কাপুলার ধমনিকে অনুসরণ করে এবং বগলের পশ্চাৎ দেয়ালে ল্যাটিসিমাস ডরসিতে স্নায়ু সরবরাহ করে।
ল্যাটিসিমাস ডরসি মাঝে মধ্যে প্রতিস্থাপনের জন্য এবং কার্ডিয়াক ব্যর্থতায় সিস্টোলের বর্ধনের জন্য ব্যবহৃত হয় । এসব ক্ষেত্রে, স্নায়ু সরবরাহ সংরক্ষণ করা হয়, এবং পেশী দিয়ে প্রতিস্থাপন করা হয় (উদাহরণস্বরূপ, মুখের পুনর্নির্মাণের সাথে )।
পশ্চাৎবর্তী কর্ডের ক্ষত কাঁধের জয়েন্টের সংযোজন হারাতে পারে যদি ল্যাটিসিমাস ডরসির স্নায়ুসংস্থান হ্রাস পায়।
নেঞ্জিরুক্কুম ভারাই (১৯৬৭-এর চলচ্চিত্র)

নেঞ্জিরুক্কুম ভারাই () হচ্ছে ১৯৬৭ সালে মুক্তিপ্রাপ্ত সি. ভি. শ্রীধর পরিচালিত একটি তামিল চলচ্চিত্র। চলচ্চিত্রটির কাহিনীকার এবং প্রযোজক সি ভি শ্রীধর নিজেই ছিলেন; মুখ্য ভূমিকায় অভিনয় করেছিলেন শিবাজি গণেশন, কে. আর. বিজয়া এবং আর. মুথুরমণ। মনয়ঙ্গত সুব্রমণিয়ন বিশ্বনাথন চলচ্চিত্রটির সঙ্গীত পরিচালক ছিলেন। শিবাজি গণেশনের অভিনয় অনেক প্রশংসিত হয়েছিলো। অন্যদিকে সি ভি শ্রীধরের পরিচালনাও প্রশংসিত হয়েছিলো।
চিরকুমার সভা (নাটক)

চিরকুমার সভা হল রবীন্দ্রনাথ ঠাকুর কর্তৃক রচিত একটি বাংলা নাটক। এটি একটি প্রহসন। এটি ১৯২৬ খ্রিষ্টাব্দে প্রকাশিত হয়। এটি তারই লেখা প্রজাপতির নির্বন্ধ নামক উপন্যাসের নাট্যরূপ।
এই নাটকে শৈলবালার পুরুষ ছদ্মবেশ ধারণ শেকসপিয়রীয় রীতির অনুসরণ।
নাটকের মুল উপজীব্য হচ্ছে- দেশপ্রেমিক উদ্যমী যুব সম্প্রদায়ের সন্যাসব্রত গ্রহণের তাগিদ এবং হঠাৎ দমকা হাওয়ায় সে ব্রত ভেঙ্গে ফেলার আকস্মিকতা। সকল দেশেই একদল মানুষ থাকেন, যারা সংসারী হওয়ার জন্য জন্মগ্রহণ করেন না। তাদের সকলকে এক উদ্দেশে বাধবার জন্য চিরকুমার সভার সৃষ্টি। লক্ষ্য দেশের কাজ করা।
সিডনি সিক্সার্স

সিডনি সিক্সার্স হচ্ছে অস্ট্রেলিয়ান ফ্রাঞ্চাইজ ভিত্তিক পুরুষদের ক্রিকেট দল, যারা অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা বিগ ব্যাশ লীগে (বিবিএল) অংশ গ্রহণ করে থাকে। সিডনি থান্ডার-এর মতো, সিক্সার্সও হচ্ছে নিউ সাউথ ওয়েলস ব্লু'র উত্তরাধিকারী, যারা চলমান কেএফসি টুয়েন্টি২০ বিগ ব্যাশ প্রতিযোগিতায় খেলে। সিক্সার্সের ঘরোয়া মাঠ হচ্ছে শহরের অন্তবর্তী দক্ষিণ-পূর্ব এলাকায় সিডনি ক্রিকেট গ্রাউন্ড অপর দিকে থান্ডারের ঘরোয়া মাঠ হচ্ছে শহরের একটু বাইরে কিছু পশ্চিমে স্পটলেস স্টেডিয়াম। উদ্বোধনী কোচ ছিলেন ট্রেভর বেলিস, ২০১৫ সালে তার স্থলাভিষিক্ত হন বর্তমান কোচ গ্রেগ শিপার্ড. সিক্সার্সের উদ্বোধনী অধিনায়ক ছিলেন অস্ট্রেলিয়ান উইকেট-রক্ষক ব্র্যাড হাডিন। স্টিভ স্মিথ ও মইসেস হেনরিকুইস উভয়ই দলের অধিনায়কত্বে সময় দিয়েছেন।
বিবিএল১০ আসরের জন্য মনোনীত খেলোয়াড়গণ ছিলেন নিম্নরূপ:
লারিসা ফুটবল ক্লাব অ্যাসোসিয়েশন

লারিসা ফুটবল ক্লাব অ্যাসোসিয়েশন (, ; এছাড়াও সংক্ষেপে ইপিএসএল নামে পরিচিত) হচ্ছে গ্রিসের লারিসার ফুটবলের নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের লারিসায় অবস্থিত।
এই সংস্থাটি এলএফসিএ চ্যাম্পিয়নশিপ এবং এলএফসিএ কাপের মতো প্রতিযোগিতার সকল কার্যক্রম পরিচালনা করে। বর্তমানে লারিসা ফুটবল ক্লাব অ্যাসোসিয়েশনের সভাপতির দায়িত্ব পালন করছেন দিমিত্রিওস বুচলারিওতিস।
রেউনিওঁ ফুটবল লিগ

রেউনিওঁ ফুটবল লিগ (, ; এছাড়াও সংক্ষেপে আরএফএল নামে পরিচিত) হচ্ছে রেউনিওঁয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ৩৬ বছর পর ১৯৯২ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর রেউনিওঁয়ের সেঁ দেনিতে অবস্থিত।
এই সংস্থাটি রেউনিওঁয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে রেউনিওঁ প্রিমিয়ার লিগ এবং কু দে লা রেউনিওঁয়ের মতো প্রতিযোগিতার সকল কার্যক্রম পরিচালনা করে। বর্তমানে রেউনিওঁ ফুটবল লিগের সভাপতির দায়িত্ব পালন করছেন ইভে এতেভে।
কুয়ালালামপুর ফুটবল অ্যাসোসিয়েশন

কুয়ালালামপুর ফুটবল অ্যাসোসিয়েশন (; এছাড়াও সংক্ষেপে কেএলএফএ নামে পরিচিত) হচ্ছে মালয়েশিয়ার যুক্তরাষ্ট্রীয় অঞ্চল কুয়ালালামপুরের ফুটবলের নিয়ন্ত্রক সংস্থা। এই সংস্থাটি ১৯৭৪ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মালয়েশিয়ার রাজধানী কুয়ালালামপুরে অবস্থিত।
এই সংস্থাটি কুয়ালালামপুর লীগ এবং কেএলএফএ এফএ কাপের মতো প্রতিযোগিতার সকল কার্যক্রম পরিচালনা করে।
ভাগ্যশ্রী মোটে

ভাগ্যশ্রী মোটে একজন ভারতীয় অভিনেত্রী। তিনি মূলত হিন্দি, মারাঠি এবং দক্ষিণ ভারতীয় চলচ্চিত্রে কাজ করেন। তার সর্বশেষ সিনেমা ভাওভাই (২০২০) এবং ইশক ফিটুটি (২০২১)।
তিনি মহারাষ্ট্রের পুনেতে তার বাড়ি। এখন মুম্বাইয়ে থাকেন । স্কুল-কলেজে তিনি ছিলেন একজন বাধ্য শিক্ষার্থী।তার অর্থনীতিতে ডিগ্রি অর্জন রয়েছে। কলেজে তিনি বিশ্বগর্জন নামক বাণিজ্যিক নাটকে অভিনয় করেছিলেন। তিনি মডেলিংয়ের মাধ্যমে ক্যারিয়ার শুরু করেছিলেন এবং বেশ কয়েকটি মডেলিংয়ের কাজ ও বিজ্ঞাপন করেছিলেন ।তিনি "দেবযানী" ধারাবাহিকের মাধ্যমে প্রথম মারাঠি টেলিজগতে আত্মপ্রকাশ করেছিলেন । দেবযানী ধারাবাহিক করার সময় তিনি পরিচালক কার্তিক কেন্দের কাছে অভিনয়ের অনেক কিছু শেখেন। তিনি অভিনয়ের উপর আনুষ্ঠানিক কোন শিক্ষা নেন নি। পরিচালক কার্তিক তাকে শিল্পী হিসেবে বেড়ে উঠতে সহায়তা করেছিলেন। তিনি তাকে বিভিন্ন জিনিস এমনকি প্রযুক্তিগত জিনিসও শিখিয়েছিলেন। সেই জিনিসগুলি তাকে অনেক সাহায্য করে। তার কারণে তিনি বই পড়ার অভ্যাসটি বেছে নেন এবং আজও যা তার প্রিয় শখ। দেবযানী তাকে খ্যাতি এনে দেয়। এরপরে তাকে বিভিন্ন ধারাবাহিকে দেখা গিয়েছিল। ‘পাতিল’, ‘কায়ে রে রাসকলা’ মতো সিনেমায় তার অভিনয় দক্ষতা দর্শকদের মুগ্ধ করে।
মারাঠি সিনেমা ‘লাই ভারি’ এবং হিন্দি ধারাবাহিক ‘যোধা আকবর’ এর তার অতিথি ভুমিকা প্রশংসার যোগ্য ছিল। ‘দেবো কে দেব মহাদেব’ এবং "সিয়া কে রাম" ‘ তে তার সংক্ষিপ্ত কিন্তু গুরুত্বপূর্ণ ভূমিকা ভক্তদের দ্বারাও খুব প্রশংসিত হয়েছিল। তিনি দক্ষিণ ভারতীয় সিনেমাতেও কাজ করেছেন। ২০২০ সালে তিনি ১১ পর্বের মারাঠি পৌরাণিক ধারাবাহিক জয় দেবা শ্রী গণেশাতে দেবী পার্বতীর ভূমিকায় অভিনয় করেছিলেন। এই ধারাবাহিকের জন্য তিনি ব্যাপক জনপ্রিয়তা পান।
তিনি হাঙ্গামা প্লের শ্রী কামদেব প্রসন্ন ওয়েব সিরিজে কাজ করেছেন।তিনি ভারতের সুপরিচিত ম্যাগাজিন গৃহশোভিকা অ্যান্ড প্রিমিয়ারের কভার পৃষ্ঠায়ও মডেল হয়েছিলেন। তিনি বিজয় লনন্ধের সাথে ২০১৪ সালে একটি নাইন এক্স ঝাকাস মিউজিক ভিডিওতে উপস্থিত হন।
কিতাব আল-কাফী

আল-কাফী (, "", শাব্দিক অর্থ “"পর্যাপ্ত"”) হল মুহম্মদ ইবনে ইয়াকুব আল-কুলায়নী কর্তৃক সংকলিত একটি দ্বাদশী শিয়া হাদিসগ্রন্থ। এই গ্রন্থটি তিনভাগে বিভক্ত: "উসূল আল-কাফী", জ্ঞানতত্ত্ব, ধর্মতত্ত্ব, ইতিহাস, নৈতিকতা, দোয়া ও কোরʾআন বিষয়ক হাদিস এর অন্তর্ভুক্ত; "ফুরূʿ আল-কাফী", ব্যবহারিক ও আইন সংক্রান্ত হাদিস এর অন্তর্গত; "রওদাত আল-কাফী", বিবিধ হাদিস এর অন্তর্ভুক্ত যার মধ্যে বারো ইমাম থেকে প্রাপ্ত দীর্ঘ চিঠি ও খুৎবাও বিদ্যমান।
আল-কাফীতে সর্বমোট ১৬,১৯৯টি হাদিস রয়েছে।
জুনাইদ বাগদাদী

জুনাইদ বাগদাদী (৮৩০–৯১০) পারসীয় রহস্যময় এবং প্রাথমিক সুফী দরবেশদের মধ্যে অন্যতম। তিনি অনেক সুফি তরিকার আধ্যাত্মিক তালিকার কেন্দ্রীয় ব্যক্তিত্ব।
জুনাইদ বাগদাদী তার জীবদ্দশায় বাগদাদে অধ্যাপনা করেছিলেন এবং সুফি মতবাদের বিকাশে গুরুত্বপূর্ণ ব্যক্তিত্ব ছিলেন। সুফি ধর্মতত্ত্বে তার গুরুত্বের কারণে জুনাইদ বাগদাদী প্রায়শই "সুলতান" হিসাবে উল্লেখ করা হয়।
জুনাইদ বাগদাদী হিজরি তৃতীয় শতকের প্রথম দিকে ইরাকের বাগদাদ শহরে জন্মগ্রহণ করেন। তার জন্মের বছর নিয়ে দ্বিমত রয়েছে। কিছু ইতিহাসবিদ লিখেছেন যে তিনি ২১০ হিজরি থেকে ২২০ হিজরির মধ্যে জন্মগ্রহণ করেছিলেন। যেমন ইমাম যাহাবী বলেছেন: "তিনি সুফিদের শায়খ, তিনি ২২০ হিজরি কিছু পরেই জন্মগ্রহণ করেছিলেন।"
আজাদ হিন্দ রেডিও

আজাদ হিন্দ রেডিও  ভারতবাসীকে স্বাধীনতা সংগ্রামে উজ্জীবিত করতে ১৯৪৪ খ্রিস্টাব্দে  নেতাজী সুভাষচন্দ্র বসুর নেতৃত্বে শুরু হওয়া একটি বেতার প্রচার মাধ্যম।  প্রথমদিকে এর সম্প্রচার  জার্মানিতে শুরু হলেও,  যুদ্ধ পরিস্থিতি  দক্ষিণ-পূর্ব এশিয়া অভিমুখী হলে  এবং নেতাজীর দক্ষিণ-পূর্ব এশিয়ায় গমনের সাথে সাথে এর  সদর দপ্তর প্রথমে সিঙ্গাপুর  ও পরে রেঙ্গুন স্থানান্তরিত হয়। তবে জার্মানি হতে সম্প্রচারের ভার নাম্বিয়ারের দায়িত্বে থাকে। সেসময় নাম্বিয়ার জার্মানিতে ভারতীয় সেনাবাহিনীর প্রধান ছিলেন ও পরে আজাদ হিন্দ সরকারের দূত হন। 
বেতার কেন্দ্র হতে জার্মানিতে ও দক্ষিণ পূর্ব এশিয়ার দেশগুলিতে ভারতীয় সেনাবাহিনীর জন্য  সর্বাধিক সম্ভাব্য স্বেচ্ছাসেবকদের ভাষা -  ইংরেজি,হিন্দি, তামিল বাংলা, মারাঠি, পাঞ্জাবি পশতুন এবং উর্দু  ভাষায় সাপ্তাহিক সংবাদ বুলেটিন প্রচারিত হত।
অন্য জোটের বেতার অপপ্রচার খণ্ডন করার উদ্দেশ্যে আজাদ হিন্দ রেডিও কাজ করত।  নেতাজী সেসময়কার 'ব্রিটিশ ব্রডকাস্টিং কর্পোরেশনকে '  'ব্লাফ এন্ড ব্লাস্টার  কর্পোরেশন'  এবং অল ইন্ডিয়া রেডিও কে  'অ্যান্টি ইণ্ডিয়ান রেডিও' হিসাবে উল্লেখ করেছিলেন।
আজাদ হিন্দ রেডিওতে নেতাজির ভাষণ:
আজাদ হিন্দ ব্যাঙ্ক

আজাদ হিন্দ ব্যাঙ্ক  ভারতের অস্থায়ী সরকার আজাদ  হিন্দ সরকারের সদর দপ্তর রেঙ্গুনে ১৯৪৪ খ্রিস্টাব্দের ৫ ই এপ্রিল প্রতিষ্ঠিত হয়েছিল।
১৯৪৩ খ্রিস্টাব্দের ২১শে অক্টোবর নেতাজী সুভাষ চন্দ্র বসু অস্থায়ী ভারত সরকার তথা আজাদ হিন্দ সরকার গঠনের পরই ১৯৪৩ খ্রিস্টাব্দের  ২৩ শে অক্টোবর  ব্রিটিশদের ও তার সহযোগীর বিরুদ্ধে যুদ্ধ ঘোষণা করেন।
বিশ্বের বিভিন্ন প্রান্তে বসবাসকারী ব্রিটিশ শাসন হতে মুক্তিকামী ভারতীয়দের  কাছ থেকে অনুদান সংগ্রহের জন্য ও আজাদ হিন্দ ফৌজের ব্যাঙ্কিং সহায়তা প্রদানের লক্ষ্যেই সুভাষচন্দ্র বসু আজাদ হিন্দ ব্যাঙ্ক স্থাপন করেন। জাপান অধিকৃত সমস্ত দেশে এই ব্যাঙ্কের শাখা ছিল। ব্যাঙ্কটির কারেন্সি নোট তথা মুদ্রা নোট ছিল কর্জপত্রের আকারে এক দিকেই ছাপানো থাকত। আজাদ হিন্দ সরকারের সংগৃহীত অর্থ এই ব্যাঙ্কেই জমা থাকত। শুরুতে ব্যাঙ্কটির অনুমোদিত পুঁজি ছিল ভারতীয় মুদ্রায় পাঁচ মিলিয়ন এবং তন্মধ্যে পরিশোধিত পুঁজি ছিল আড়াই মিলিয়ন।
তিরুকালকুন্দ্রম

তিরুকালকুন্দ্রম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পঞ্চায়েত শহর। এছাড়াও এটি তিরুকালকুন্দ্রম তালুকের সদর৷ এখানে রয়েছে বিখ্যাত বেদগিরীশ্বর মন্দির, এটি হিন্দু দেবতা শিবের নামে উৎসর্গীকৃত৷ শহরটি ১৮ টি ওয়ার্ডে বিভক্ত৷
তিরুকালকুন্দ্রম শব্দটি এসেছে তামিল শব্দ 'কলুগু' থেকে, যার অর্থ ঈগল৷ তিরু অর্থাৎ পবিত্র কলুগুন্দ্রম অর্থ ঈগলের অবস্থান৷ কালক্রমে এই তামিল তিরুকলুগুন্দ্রম বাংলায় তিরুকালকুন্দ্রম নামে পরিচিতি পায়৷ জনশ্রুতি অনুযায়ী বেদগিরীশ্বর মন্দির বিমানের দিকে প্রতিদিন দ্বিপ্রহর কালে দুটি ঈগল উড়ে বেড়াতো এবং মন্দিরের পূজারী তাদের প্রতিদিন ভোগ নিবেদন করতেন। লোক বিশ্বাস অনুসারে এই বইগুলি সাধারণ নয় বরং দুজন শাপপ্রাপ্ত ঋষি। আরো জনশ্রুতি রয়েছে যে কলিযুগ শুরু হলে এই ঈগলদ্বয়কে এই মন্দিরে আর দেখা যাবে না। বর্তমানে মন্দিরে ঈগলের অনুপস্থিতি কলিযুগের আগমনকে নির্দেশিত করে।
মন্দিরে কোন নন্দী মূর্তি নেই, মনে করা হয় যে এই মন্দিরটি যেই পাহাড়ের উপর অবস্থিত সেটি সম্পূর্ণরূপে শিবের নামে উৎসর্গীকৃত। ফলে এখানে শিব ব্যতীত তার নন্দীর প্রবেশও নিষেধ। তিরুকলুগুন্দ্রম বা তিরুকালকুন্দ্রম মূলত মন্দিরটির নাম হলেও বর্তমানে সমগ্র শহর বোঝাতেই এই নামটি ব্যবহার করা হয়।
শিখরে অবস্থিত মন্দিরটিতে পৌঁছাতে পাহাড়ের উচ্চতা বরাবর ৫৬৫ টি ধাপ অতিক্ররম করে যেতে হয়৷ সংযুক্ত চিত্রটি তারই পাদদেশে অবস্থিত শ্রী ত্রিপুরাসুন্দরী মন্দির৷
২০১১ খ্রিস্টাব্দে ভারতের জনগণনা অনুসারে তিরুকালকুন্দ্রমের মোট জনসংখ্যা ২৯,৩৯১ জন৷ এর মধ্যে ১৪,৫৬৫ জন পুরুষ ও ১৪,৮২৬ জন নারী
রয়েছেন অর্থাৎ লিঙ্গানুপাত প্রতি হাজার পুরুষে ১,০১৮ জন নারী৷ মোট পরিবার সংখ্যা ৭,৪১৯ টি৷ ছয় বছর অনূর্ধ্ব শিশু সংখ্যা ৩,১৯২, যা মোট জনসংখ্যার ১০.৮৬ শতাংশ৷ তিরুকালকুন্দ্রমের মোট সাক্ষরতার হার ৮৫.৩৪ শতাংশ, যেখানে পুরুষ সাক্ষরতার হার ৯১.৭৪ শতাংশ ও নারী সাক্ষরতার হার ৭৯.০৬ শতাংশ৷
তিরুকালকুন্দ্রম চেন্নাইয়ের চতুরঙ্গপত্তনম থেকে তিরুতণি পর্যন্ত বিস্তৃত ৫৮ নং রাজ্য সড়কেওর ওপর চেন্নাই থেকে দক্ষিণে অবস্থিত৷ এছাড়া অন্যতম উল্লেখ্য পর্যটনস্থল মহাবলীপুরম থেকে এটি দূরে অবস্থিত৷
রিয়েলমি সি৩

রিয়েলমে সি ৩ () হলো একটি স্লেট-ফর্ম্যাট অ্যান্ড্রয়েড ভিত্তিক স্মার্টফোন যা রিয়েলমি তৈরি করেছে। স্মার্টফোনটি ২০২০ সালের ফেব্রুয়ারি মাসে ভারতে এবং ২০২০ সালের মার্চ মাসে ফিলিপাইনের বাজারে ছাড়া হয়। মাত্র ১২০ ডলারের নিচে এবং অ্যান্ড্রয়েড ১০ চালিত স্মার্টফোন হিসাবে এটি "পাবজি" এবং "মোবাইল কিংবদন্তি: ব্যাং ব্যাং" খেলতে সক্ষম বাজেট গেমিং হ্যান্ডসেট হিসাবে নিজেকে প্রতিষ্ঠিত করেছে এবং এটি রিয়েলমি নির্মিত মিডিয়াটেক হেলিও জি ৭০ সিস্টেম-অন-চিপ ব্যবহার করা প্রথম ডিভাইস।
বিভিন্ন দেশের উপর নির্ভর করে অভ্যন্তরীণ স্টোরেজের ক্ষমতা, র‌্যাম, ক্যামেরা এবং এনএফসি সমর্থন সহ ফোনটির বেশ কয়েকটি রূপ প্রকাশিত হয়েছিল। ভারতীয় বাজারের সংস্করণগুলোতে কেবল দুটি রিয়ার ক্যামেরা এবং ফিঙ্গারপ্রিন্ট সেন্সর ছিল না, অন্যদিকে আন্তর্জাতিক সংস্করণের প্রতিটিতে তিনটি রিয়ার ক্যামেরা এবং একটি ফিঙ্গারপ্রিন্ট সেন্সর সহ সজ্জিত ছিল। রিয়েলমি পরবর্তীতে ভারতে নারজো ১০ এর প্রকাশ করতে শুরু করে, এটি মূলত পুনরায় ডিজাইন করা ব্যাক কভার ব্যতীত আন্তর্জাতিক সি ৩ বৈকল্পের মতো একই ডিভাইস। অস্ট্রেলিয়ান-বাজারে প্রকাশ করা সংস্করণটিতে ওয়্যারলেস পেমেন্টের জন্য অতিরিক্ত এনএফসি সেন্সর যুক্ত করা বাদে অন্যগুলো আন্তর্জাতিক বৈকল্পিক সংস্করণ গুলোর মতোই প্রায় একই রকম ছিল।
এছাড়াও সি ৩ তে একটি ৩.৫ মিমি হেডসেট জ্যাক, একটি মাইক্রো-ইউএসবি চার্জিং পোর্ট, রিভার্স-চার্জিং সমর্থন সহ ৫০০০ এমএএইচ লিথিয়াম-আয়ন ব্যাটারি সহ ফোনটি পাওয়ার ব্যাংক হিসাবে কাজ করার পাশাপাশি ডুয়াল ন্যানো-সিম এবং মাইক্রোএসডিও কার্ড সমর্থিত ট্রে রয়েছে।
সি ৩ প্রথমে দুটি রঙের সংস্করণ বিক্রি হয়েছিল: ফ্রোজেন ব্লু এবং ব্লজিং রেড; ভলকানো গ্রে নামের তৃতীয় রঙের বিকল্পটি পরে প্রকাশ করা হয়েছিল। ভারতীয় বাজারের নারজো ১০ এ এছাড়াও দুটি সাদা রংয়ে নতুন রূপে এসেছে, নাম সো হোয়াইট এবং সো ব্লু। উভয়টিতে সানবার্স্ট নকশা বাদ দিয়ে চকচকে ব্যাক কভারের পিছনে রিয়েলমি লোগোটি বিশিষ্টভাবে বড় আকারে প্রদর্শিত হয়।
ফোনটি অ্যান্ড্রয়েড ১০ অপারেটিং সিস্টেমের উপর ভিত্তি করে রিয়েলমের মালিকানাধীন রিয়েলমি ইউআই ১০ ইন্টারফেসের সাহায্যে রান করে।
সি৩ টি বেশিরভাগ ক্ষেত্রেই ইতিবাচক পর্যালোচনা পেয়েছে, পর্যালোচকরা ফোনটির মূল্য প্রস্তাব এবং নির্দিষ্টকরণের প্রশংসা করেছে।
"আনবক্স.এফ-এর" জন নুভিজ ফোনটিতে ইউএসবি-সি পোর্টের অভাব, ধীর চার্জের সময় এবং ক্যামেরার গুণমানের সমালোচনা করেন, এছাড়া তিনি "" মতো সিস্টেম-নিবিড় গেমগুলির সাথে ফোনের নকশা এবং তার দামের সাথে কার্যকারিতা সম্পর্কেও মন্তব্য করেছিলেন, ফোন অতিরিক্ত গরম হওয়ার বিষয়টি তিনি সামনে আনেন। পিসি ওয়ার্ল্ড অস্ট্রেলিয়ার ফার্গাস হলিডে এই স্মার্টফোনটি নিয়ে দারুণ উৎসাহী ছিলেন, যদিও তিনি সি৩ এর ক্যামেরা, এর স্টোরেজ এবং সামগ্রিক পারফরম্যান্সের প্রতি তার সমালোচনা প্রকাশ করেছিলেন।
ইকবাল সিকান্দার

মোহাম্মদ ইকবাল সিকান্দার (; জন্ম: ১৯ ডিসেম্বর, ১৯৫৮) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম সদস্য ছিলেন।
ঘরোয়া প্রথম-শ্রেণীর পাকিস্তানি ক্রিকেটে হায়দ্রাবাদ ও করাচি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন ইকবাল সিকান্দার।
করাচির সেন্ট প্যাট্রিকস হাই স্কুলে পড়াশুনো করেছেন তিনি। ১৯৯৬-৯৭ মৌসুম থেকে ১৯৯৯-২০০০ মৌসুম পর্যন্ত ইকবাল সিকান্দারের প্রথম-শ্রেণীর খেলোয়াড়ী জীবন চলমান ছিল। জানুয়ারি, ১৯৯১ সালে করাচি হোয়াইটসের সদস্যরূপে পেশাওয়ারের বিপক্ষে একদিনের খেলায় অংশ নেন। খেলায় অনন্য সাধারণ বোলিং পরিসংখ্যান গড়েন ৬.২-৩-৭-৭। লিস্ট এ ক্রিকেটে তার তুলনায় অন্য কোন খেলোয়াড়কে কম রান খরচ করে সাত উইকেট পাননি।
ইংরেজ ক্রিকেট লীগেও কিছুটা সময় অতিবাহিত করেছেন। ২০০১ সালে লিভারপুল প্রতিযোগিতায় লেই ক্রিকেট ক্লাবের পক্ষে শতাধিক উইকেট পেয়েছেন।
সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ইকবাল সিকান্দার। সবগুলো ওডিআইই ১৯৯২ সালের ক্রিকেট বিশ্বকাপে খেলেছেন। ২৩ ফেব্রুয়ারি, ১৯৯২ তারিখে মেলবোর্নে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২১ মার্চ, ১৯৯২ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এরপর, তাকে কোন টেস্ট কিংবা ওডিআইয়ে অংশগ্রহণ করার সুযোগ দেয়া হয়নি।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। বর্তমানে তিনি আফগানিস্তান দলের কোচের দায়িত্ব পালন করছেন।
মুদাফফর মসজিদ

মুদাফফর মসজিদ () হচ্ছে ইয়েমেনের তাইজ শহরের পুরনো অংশের মাঝখানে অবস্থিত একটি মসজিদ। এটি ত্রয়োদশ শতাব্দীতে নির্মিত হয়। এটি ইয়েমেনের দুটি সুন্দর মসজিদের একটি। এটি পুরনো শহরের বৃহত্তম মসজিদগুলোর মধ্যে অন্যতম এবং সেখানকার অনেক বাসিন্দা মসজিদটিতে জুমার নামাজে উপস্থিত হন। মসজিদটি মাদ্রাসা হিসেবেও পরিচিত ছিল যা বহু ইসলামী পণ্ডিতকে শিক্ষিত করেছে।
পাম্পজ্যাক

পাম্পজ্যাক হল তেল কূপের পারস্পরিক ক্রম পিস্টন পাম্পের জন্য ওভারগ্রাউন্ড ড্রাইভ।
তরল ভূগর্ভ থেকে প্রবাহিত ভূ-পৃষ্টে প্রবাহিত হওয়ার জন্য পর্যাপ্ত চাপ না থাকলে দ্বারা যান্ত্রিকভাবে তরল পদার্থ উত্তোলনের জন্য পাম্পজ্যাক ব্যবহৃত হয়। ব্যবস্থাটি সাধারণত তেল কূপের থেকে অল্প তেল উৎপাদন করার জন্য ব্যবহৃত হয়। পাম্পজ্যাকগুলি সাধারণত তেল সমৃদ্ধ অঞ্চলে দেখা যায়।
পাম্পের আকারের উপর নির্ভর করে, এটি প্রতিটি স্ট্রোকে সাধারণত ৫ থেকে ৪০ লিটার (১ থেকে ৯ ইম্প গ্যাল; ১.৫ থেকে ১০.৫ মার্কিন গ্যাল) তরল উৎপাদন করে। প্রায়শই এটি অপরিশোধিত তেল ও জলের ইমালসন হয়। পাম্পের আকারটি গভীরতা ও উত্তোলিত খনিজ তেলের ওজন দ্বারাও নির্ধারিত হয়, অধিক তেল নিষ্কাশনের (স্রাবের মাথা) জন্য বর্ধিত ওজনের খনিজ তেল সরিয়ে নিতে আরও শক্তির প্রয়োজন।
একটি মরীচি-ধরনের পাম্পজ্যাকটি মোটরের ঘূর্ণমান গতিটিকে পালিশ-রড, তার সাথে সাকার রড ও কলাম (তরল) লোড চালানোর জন্য প্রয়োজনীয় উল্লম্ব গতিতে রূপান্তরিত করে। এই ধরনের ইঞ্জিনিয়ারিং প্রক্রিয়াকে "হাঁটার দণ্ড" বা 'ওয়ালকিং বীম' বলা হয়। এটি ১৮ ও ১৯ শতকে প্রায়শই স্থির ও সামুদ্রিক বাষ্প ইঞ্জিনের নকশায় ব্যবহৃত হত।
থাল্যাসা (প্রাকৃতিক উপগ্রহ)

থাল্যাসা (ইংরেজি: Thalassa, ) বা নেপচুন ৪ (ইংরেজি: Neptune IV) হল নেপচুনের দ্বিতীয় নিকটতম প্রাকৃতিক উপগ্রহ। গ্রিক পুরাণের সমুদ্র দেবী থাল্যাসার (এথের ও হেমেরার কন্যা) নামানুসারে। গ্রিক ভাষায় "থাল্যাসা" ("Thalassa") শব্দের অর্থ সমুদ্র।
১৯৮৯ সালের সেপ্টেম্বরের মাঝামাঝি সময়ে "ভয়েজার ২" প্রোবের তোলা ছবিগুলি থেকে থাল্যাসা আবিষ্কৃত হয়। এটির সাময়িক নামকরণ করা হয়েছিল এস/১৯৮৯ এন ৪ (ইংরেজি: S/1989 N 4)। ১৯৮৯ সালের ২৯ সেপ্টেম্বর আইএইউ-র ৪৮৬৭ নং সার্কুলারে এই আবিষ্কারের কথা আনুষ্ঠানিকভাবে ঘোষণা করা হয় এবং এই প্রসঙ্গে "১১ দিনে তোলা ২৫টি ছবি"র কথাও উল্লেখ করা হয়। যা থেকে মনে ক্রয়া হয় উপগ্রহটি ১৮ সেপ্টেম্বরের কিছু আগে আবিষ্কৃত হয়েছিল। ১৯৯১ সালের ১৬ সেপ্টেম্বর আনুষ্ঠানিকভাবে উপগ্রহটির নামকরণ করা হয়।
থাল্যাসা একটি অনিয়মিত উপগ্রহ। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন। এটির আকার কিছুটা চাকতির মতো, যা সচরাচর অনিয়মিত উপগ্রহগুলির ক্ষেত্রে দেখা যায় না।
থাল্যাসার কক্ষপথটি নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে থাল্যাসার সঙ্গে নেপচুনের বায়ুমণ্ডলের সংঘর্ষ লাগবে এবং থাল্যাসা চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে। তার অপেক্ষাকৃত পরেই সম্ভবত ছড়িয়ে পড়তে থাকা ধ্বংসাবশেষগুলির সঙ্গে ডেসপাইনার কক্ষপথের সংঘাত বাধবে।
বর্তমানে একটি "পরিহারের নৃত্যে" নেপচুনের নিকটতম উপগ্রহ নেয়্যাডের সঙ্গে থাল্যাসার কক্ষীয় অনুনাদ ৬৯:৭৩। নেপচুনকে প্রদক্ষিণ করার সময় অধিকতর নতি-যুক্ত নেয়্যাড সফলভাবে প্রথমে উপর থেকে দু’বার ও তারপর নিচ থেকে দু’বার অতিক্রম করে যায়। পৃথিবীর হিসেবে প্রতি ~২১.৫ দিনে এই অতিক্রমণের একটি চক্র সম্পূর্ণ হয়। পরস্পরকে অতিক্রম করার সময় দু’টি উপগ্রহের দূরত্ব থাকে প্রায় ৩৫৪০ কিলোমিটার। এই দু’টির কক্ষীয় ব্যাসার্ধের মধ্যে পার্থক্য মাত্র ১৮৫০ কিলোমিটার হলেও নেয়্যাড নিকটতম অবস্থানে থ্যালাসার উপরে বা নিচে ~২৮০০ কিলোমিটার ঘুরে যায়। এইভাবে এই অনুনাদ এই ধরনের অন্যান্য অনেক কক্ষীয় পারস্পরিক সম্পর্কের মতো সংযোগস্থলে সর্বাধিক পৃথকীকরণের মাধ্যমে কক্ষপথগুলিকে স্থায়িত্ব দান করছে। যদিও যেখানে উৎকেন্দ্রিকতা যৎসামান্য সেখানে এই এড়িয়ে চলার ক্ষেত্রে কক্ষীয় নতির এহেন ভূমিকা সচরাচর দেখা যায় না।
গফরগাঁও থানা

গফরগাঁও থানা বাংলাদেশের ময়মনসিংহ জেলার অন্তর্গত গফরগাঁও উপজেলার একটি থানা।
১৮১৩ সালে গফরগাঁও থানা প্রতিষ্ঠিত হয়।
গফরগাঁও উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম গফরগাঁও থানার আওতাধীন।